
[bookmark: _Toc78204144]SKEMA E GRANTEVE “Thirrje publike për financimin e bizneseve që do të krijohen Start-Up me Spin – off dhe bizneseve fillestare Start-Up, për përkrahje të projekteve Inovative”
[bookmark: _Toc78204145]1.1. Hyrje

MINT, nëpërmjet grant-skemës për Inovacion ka për qëllim financimin e bizneseve që do të krijohen Start-Up me Spin – off dhe bizneseve fillestare Start-Up, për përkrahje të projekteve Inovative. Projektet e propozuara duhet të aplikojnë ide inovative me synim zhvillimin e biznesit. Bizneset që aplikojnë për mbështetje financiare për këtë grant skemë, duhet të jenë të harmonizuara me objektivat e Ministrisë së Industrisë, Ndërmarrësisë dhe Tregtisë, dhe Programit Qeveritar 2021-2024.
Ministria Industrisë, Ndërmarrësisë dhe Tregtisë, fton bizneset fillestare Start-Up dhe personat fizik të cilët kanë ide e projekte inovative për krijimin e biznesit të ri, të aplikojnë për mbështetje financiare sipas kësaj grant-skeme.
[bookmark: _Toc76030478][bookmark: _Toc78204146]1.2. Grant/skema “Financimi i bizneseve që do të krijohen Start-Up me Spin – off dhe bizneseve fillestare Start-Up”

MINT, me lansimin e grant skemës për financimin e sektorit privat do të ndihmojnë atyre që të plotësojnë nevojat bizneseve të porsakrijuara, në të bërit biznes dhe ngritjen e performancës së biznesit të tyre.
Synimi kryesor i skemës së granteve për sektorin privat, është të mundësojë që projektet cilësore afariste e inovative të implementohen e zhvillohen më tej, duke krijuar vende të reja të punës, rritje të investimeve, eksportit dhe konkurrueshmërinë.  
[bookmark: _Toc78204147]1.3. Synimet e Thirrjes Publike

Synimi i përgjithshëm i kësaj Thirrje Publike është të përkrahë veprimtaritë dhe sektorët që kanë ndikim në krijimin e kushteve për  zhvillimin ekonomik, (përmirësimin e proceseve të punës), rritjen e kapaciteteve eksportuese, përmirësim në ofrimin e shërbimeve nëpërmjet të digjitalizimit të shërbimeve apo proceseve dhe hapjen e vendeve të reja të punës. 

Synimet specifike:

Synimi kryesor i thirrjes/grant-skemës është që nëpërmjet të përkrahjes financiare të ju mundësojë aplikantëve të jetësojnë idetë dhe projektet e tyre inovative dhe t'i shëndrojnë ato në plane të arritshme që do të kenë ndikim në rritjen e konkurrueshmërisë, punësimit, ngritjen e cilësisë së prodhimeve, shërbimeve, përpunimeve apo proceseve.





Grant-skema synon të kontribuoj në:

i. Rritjen e punësimit përmes krijimit të vendeve të reja të punës, me theks të veçantë për të rinjtë dhe gratë;
ii. Rritje të konkurrencës dhe potencialit për eksport të sektorit privat duke aplikuar shpikje, përmirësime të dukshme apo të pjesshme për  produkte shërbime apo procese brenda ndërmarrjes;
iii. Rritjen e cilësisë së prodhimeve, përpunimeve apo shërbimeve;
[bookmark: _Toc78204148]1.4. Përkrahja financiare e offruar nga Autoritetit Kontraktues

Shumë e përgjithshme indikative për këtë thirrje është 1,150,000.00 € (një milion e njëqind e pesëdhjetëmijë) euro.             

Autoriteti Kontraktues rezervon të drejtë mos t’i shpërndajë të gjitha mjetet në dispozicion.

Projekti do të ndahet në dy Lote , si vijon:

· Loti 1 – Bizneseve që do të krijohen Start-Up me Spin – off (person/at fizik),
Buxheti total për këtë kategori do të jetë 650,000.00 €

· Loti2 – Bizneseve fillestare Start-Up, të themeluara para 3 muajve deri 3 vite më parë,
Buxheti total për këtë kategori do të jetë 500,000.00 €


Sqarim: Aplikuesit të cilët nuk i përkasin këtyre dy kategorive të lartshënuara do të diskualifikohen.
[bookmark: _Toc78204149]1.5 Shumat e granteve

Çdo grant i kërkuar sipas kësaj Thirrje për Propozime duhet të jetë brenda shumave vijuese minimale dhe maksimale të kostos totale të kualifikueshme për veprim.

Secili përfitues nga granti duhet të bëjë bashkëfinancim në vlera si në vijim:

Për të gjitha Lot-et, përqindja e financimit nga aplikantët duhet të jetë jo më pak se 20% dhe jo më shumë se 50%.

Vlera maksimale e financimit nga MINT për Lotin 1, për një aplikant/biznes është nga 5,000.00 € deri në 10,000.00 € 

Vlera maksimale e financimit nga MINT për Lotin 2, për një aplikant/biznes është 10,000.00 € deri në 20,000.00 €.

Për të qenë i përshtatshëm për financim, përfituesit e grantit duhet të aplikojnë me një produkt apo shërbim potencialisht të tregtueshëm dhe një plan biznesi  për të realizuar të ardhura dhe rentabilitet (e cila përshkruhet në aplikacion).

2.0 [bookmark: _Toc78204150]RREGULLAT PËR THIRRJEN PUBLIKE

Këto udhëzime përcaktojnë rregullat për dorëzimin, përzgjedhjen dhe implementimin e projekteve (veprimeve) të financuara sipas kësaj Thirrje Publike. 

2.1 [bookmark: _Toc78204151]Kush mund të aplikojë për grant?

Bizneset fillestare Start-up të regjistruar në ARBK 3 muaj deri në 3 vite dhe personi/at fizik të cilët idetë e tyre inovative për shërbime, produkte dhe procese të reja apo të përmirësuara i paraqesin në projekt propozimet, të cilat do të kenë ndikim në krijimin e vendeve të reja të punës (me theks të veçantë për të rinjtë dhe gratë),  rritje të konkurrencës dhe potencialit për eksport të sektorit privat (zhvillimin/përmirësimin e proceseve dhe cilësisë së produkteve), rritjen e cilësisë së prodhimit, përpunimit dhe shërbimeve.

Projekt-propozimet që synojnë zhvillimin e industrive nëpërmjet digjitalizimit të shërbimeve e proceseve apo prodhim e përpunim të ri ose të përmirësuar, për sektorë të caktuar: 
· Sektorin e TIK-ut;
· Sektorët me ndikim në mbrojtjen e mjedisit;
· Sektorët e prodhimit dhe përpunimit (ushqimit, drurit, metalit, tekstilit, plastikes, turizmit);
· Sektorë në art, kulturë, media dhe komunikim masiv.  

Për t'u kualifikuar për grant, aplikantët për Lot -1 duhet:

· Të jenë shtetas të Kosovës (vërtetohet me anë të kopjes së letër njoftimit); 
· Të dëshmojë se nuk kanë të hapur biznes paraprak me veprimtari të njëjtë (dëshmohet vetëm me deklarim);
· Të dëshmojnë se nuk është nën hetime.

Për t'u kualifikuar për grant, aplikantët për Lot -2 duhet:

· Të jenë shtetas të Kosovës; 
· Të jetë biznes fillestar Start-Up i themeluar 3 muaj deri 3 vite (jo që i kanë tejkaluar 3 vite)  më parë në pronësi 100% private;
· Të jetë i regjistruar për aktivitetet e parapara me veprimin e propozuar në kohën e pranimit të grantit;
· Të mund të dëshmojë  që të gjitha kontributet dhe tatimet janë të përmbushura;
· Të jetë drejtpërdrejt përgjegjës për përgatitjen dhe menaxhimin e veprimeve;
· Të dëshmojnë se nuk është/janë nën hetime.

[bookmark: _Toc77756605][bookmark: _Toc78204152]Aplikantët (personat juridik dhe personat fizik) që nuk kualifikohen për kategoritë e Lot-1 dhe Lot2

Aplikantë potencialë (personat juridik dhe personat fizik)  nuk mund të marrin pjesë në Thirrje Publike apo të përfitojnë grante nëse gjenden në ndonjërën prej situatave që renditen si më poshtë:

· Kanë bankrotuar apo janë në mbyllje, janë nën administrim të gjykatave, kanë hyrë në marrëveshje me kreditorë, kanë pezulluar aktivitetet afariste (vlen vetëm për kategorinë e aplikuesëve nga Lot 2), i janë nënshtruar procedurave në lidhje me këto çështje, ose janë në situata analoge që lindin nga procedurat e përcaktuara me legjislacion apo rregullore vendore;
· Personi, që ka autorizim përfaqësimi, vendim-marrjeje apo kontrolli mbi ta, janë dënuar për një vepër që ka të bëjë me sjelljen profesionale me aktgjykim, kontributeve të sigurimeve sociale apo pagesës së tatimeve në pajtim me dispozitat ligjore të vendit në të cilin janë themeluar, apo me ato të vendit të Autoritetit Kontraktues, apo të vendit ku do të zbatohet kontrata; të një autoriteti kompetent të ndonjërit Shtet Anëtar që ka efektin res judicata; (pra kur nuk ka mundësi apelimi);
· Nuk janë në përputhje me obligimet e tyre sa i përket pagesës;
· Personi, që ka autorizim përfaqësimi, vendim-marrjeje apo kontrolli mbi ta, kanë qenë subjekt i një aktgjykimi të prerë e të plotfuqishëm për mashtrim, korrupsion, përfshirje në organizatë kriminale, shpëlarje të parave apo ndonjë aktivitet tjetër të paligjshëm, ku aktiviteti i tillë i paligjshëm është dëmtues për interesat financiarë të BE-së;

[bookmark: _Toc78204153]2.2 Veprimet e kualifikueshme: veprimet për të cilat mund të parashtrohet aplikimi

Definicioni:

Veprimi (apo projekti) përbëhet nga një tërësi aktivitetesh.

Kohëzgjatja:

Kohëzgjatja e planifikuar e projektit që financohet nga MINT nuk mund të tejkalojë 3 muaj (përveç nëse ndryshe parashihet me kushtet e kontratës).


2.2 Sektorët apo veprimtaritë


Start-Up bizneset që operojnë në prodhim, përpunim të produkteve dhe ofrim të shërbimeve, janë të kualifikuara të aplikojnë. Ndërsa:


· Tregtia (me pakicë e shumicë); 
· Ndërtimtaria;
· Bujqësia (përjashtimisht për avancim të shërbimeve si: digjitalizim, promovim dhe paketim në prodhimin dhe përpunimin e produkteve ushqimore) dhe
· Shëndetësia, janë sektorë që NUK KUALIFIKOHEN.
[bookmark: _Toc78204154]2.4 Llojet e veprimit/projektit

Propozimet për financim duhet të jenë të pavarura teknikisht dhe financiarisht. Veprimet duhet të kenë ndikim të prekshëm dhe të dukshëm tek kompanitë dhe rritjen e punësimit, rritjen e kapaciteteve prodhuese, përmirësim apo optimizim të cikleve jetësore të zhvillimit të produkteve/shërbimeve dhe diversifikimin e produkteve/shërbimeve, kanale të reja të shitjes dhe shpërndarjes e zhvillim të zinxhirit të vlerave dhe të ngjashme.

Llojet vijuese të aktiviteteve në përputhje me synimet e Programit llogariten si shpenzime të kualifikueshme, dhe mund të financohen sipas kësaj Thirrjeje Publike:

· Investimet në asete që kanë të bëjnë me blerjen e teknologjive dhe pajisjeve, (harduer, sofftuer, laptop, pajisje laboratorike, etj),  lëndë e parë për përpunim, linjat e prodhimit dhe përpunimit apo pajisje dhe asete të ndryshme që mund t'i ndihmojnë kompanive të jenë më pak të varura nga faktorët e jashtëm, që lidhen me implementimin e projektit   (50% të vlerës totale të projektit);

· Trajnimi i specializuar (Ngritja e kapaciteteve) në lidhje me zhvillimin e projektit inovativ apo trajnime për përdorimin e pajisjeve apo teknologjisë së re (30% të vlerës totale të projektit);

· [bookmark: page7]Aktivitete marketingu (p.sh. zhvillimi i uebfaqeve, marketingu social etj.) për të promovuar produkte e shërbime më të mira apo të reja (20% të vlerës totale të projektit).

Llojet vijuese të veprimeve NUK kualifikohen:


· Veprimet që kanë të bëjnë vetëm me apo kryesisht me sponsorizimet individuale apo grupore, për pjesëmarrje në punëtori, seminare, konferenca të organizuara për një komunitet të caktuar (por jo edhe për trajnim apo konsulenc të dedikuar për zhvillimin e projektit apo përdorimin e pajisjes, për të cilin është shpallur  përfitues i grantit);
· Veprimet që kanë të bëjnë vetëm me apo kryesisht me bursat individuale për studime apo kurse trajnimi ;
· Programet për kredi;
· Detyrat dhe veprimet operative që nuk lidhen me implementimin e projektit;
· Aktet që shkelin rregullat dhe rregulloret e njohura ndërkombëtarisht të cilat mbrojnë të drejtat e punëtorëve në Kosovë.

Numri i aplikimeve dhe granteve për aplikant


Një aplikant mund të dorëzojë më shumë se një aplikacion, mirëpo NUK MUND TË PËRFITOJ më shumë se një projekt nga Thirrjet Publike, të shpallura nga MINT.


[bookmark: _Toc78204155]2.5 Kualifikueshmëria e shpenzimeve: kostot që mund të merren parasysh për grantin   

Të gjitha shpenzimet duhet të jenë në përputhje me rregullat e përcaktuara me këtë thirrje. Vetëm «kostot e kualifikuara» mund të merren parasysh për grant. Kostot e kualifikueshme duhen bazuar në shpenzime reale dhe dokumentet mbështetëse.

Kostot e kualifikueshme janë:

Kostot që kanë të bëjnë me implementimin e aktiviteteve të kualifikuara;(blerje të pajisjeve, lëndës së parë, ngritje të kapaciteteve/trajnime dhe aktivitete te marketingut /promovimit për nevojat e zhvillimit të projektit me të cilin aplikanti ka aplikuar për përkrahje direkete financiare për Lotin e caktuar, si në vijim:

· Janë shënuar në buxhetin e përgjithshëm të projektit;
· Janë të domosdoshme për implementimin e projektit;
· Janë të identifikueshme dhe të verifikueshme, në veçanti të regjistruara në regjistrat e kontabilitetit të Përfituesit (ve);
· Janë të arsyeshme dhe të arsyetuara brenda kërkesave të menaxhimit të qëndrueshëm financiar, sidomos në lidhje me ekonomizimin dhe efikasitetin.

[bookmark: _Toc78204156]2.6 Lokacioni

Aplikantët me Bizneset e tyre veprimtarinë duhet ta zhvillojnë në Republikën e Kosovës.

[bookmark: _Toc78204157]2.7 Aplikantët gjatë aplikimit duhet të posedojnë:
Propozimet do të dorëzohen vetëm në formularët e paraparë, të cilat së bashku me Udhëzuesin për Aplikim, janë në dispozicion në faqen e internetit: https:/ekosova.rks-gov.net;  

3. [bookmark: _Toc78204158]SI TË APLIKOHET DHE PROCEDURAT QË DUHEN NDJEKUR

[bookmark: _Toc78204159]3.1. Mënyra e aplikimit për kategorinë e aplikantëve nga Lot 1
Aplikantët ftohen të plotësojnë formularin e aplikimit duke përdorur formularin e aplikimit online të dizajnuar nga autoriteti kontraktues në sistemin https:/ekosova.rks-gov.net.
Aplikantët potencial të cilët mund të jenë përfitues të grantit gjatë aplikimit duhet të kenë (ngarkoni dokumentet e kërkuara nga kriteret e përgjithshme):

· Kopjen e Letërnjofftimit nga të dyja anët;
· Dëshminë e xhirollogarisë aktive të aplikuesit në njërën nga Bankat e licencuara nga BQK;
· Dëshmi nga aplikuesi që nuk është nën administrim të dhunshëm gjyqësor të lëshuar nga Gjykata Themelore – Kërkohet origjinali jo më i vjetër se 30 ditë;
· Aplikanti/ët duhet që ligjërisht të kenë të themeluar biznesin në Kosovë para nënshkrimit të Kontratës së Grantit.
3.2. [bookmark: _Toc78204160]Mënyra e aplikimit për kategorinë e aplikantëve nga Lot 2

Aplikantët ftohen të plotësojnë formularin e aplikimit duke përdorur formularin e aplikimit online të dizajnuar nga autoriteti kontraktues në sistemin https:/ekosova.rks-gov.net.
Aplikantët, potencial të cilët mund të jenë përfitues të grandit gjatë aplikimit duhet të kenë (ngarkoni dokumentet e kërkuara - kriteret e përgjithshme):

· Të ardhurat bruto të dëshmohen nga Administrata Tatimore e Kosovës për vitin 2020;
· Lista e punëtorëve për vitin e fundit fiskal i lëshuar nga ATK; 
· Certifikata e regjistrimit të biznesit me të gjitha informatat përcjellëse;
· Dëshmi nga aplikuesi që nuk është në falimentim ose nën administrim të dhunshëm gjyqësor të lëshuar nga Gjykata Themelore – Kërkohet origjinali jo më i vjetër se 30 ditë;
· Dëshminë e xhirollogarisë aktive të aplikuesit në njërën nga Bankat e licencuara nga BQK;
· Aplikuesi duhet të ketë kryera të gjitha detyrimet tatimore ndaj ATK-së - duhet të dorëzohet vërtetimi tatimor, jo më i vjetër se 3 muaj;
· Të kenë të kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga Buxheti i Republikës së Kosovës, në dy vitet e fundit;
· Aplikuesi nuk duhet të ketë pranuar mjete financiare nga Buxheti i Republikës së Kosovës për realizimin e të njëjtave aktivitete në dy vitet e fundit.

Afati per aplikim dhe kushtet tjera te përgjithshme:

· Afati i fundit për dorëzimin e propozimeve është 15 ditë pune pas hapjes së Thirrje publike për financimin e bizneseve  dhe përfundon me datën ; 15/09/2021; në ora 16:00;
· Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike;
· Propozimet do të dorëzohen vetëm në formularët e paraparë, të cilat janë të bashkëngjitura me këtë Thirrje publike, të publikuar në ëeb faqen e Ministrisë së Industrisë, Ndërmarrësisë dhe Tregtisë dhe portalin https:/ekosova.rks-gov.net./);
· Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: https:/ekosova.rks-gov.net./), më së largu 5 ditë para afatit të mbylljes së thirrjes publike;

Aplikacionet fizike apo të shkruara me dorë nuk do të pranohen.
Vetëm formularët e PLOTËSUAR të aplikimit dhe shtojcat do të kalojnë për vlerësim. Kështu, është me rëndësi kyçe që këto dokumente të përmbajnë TË GJITHA informatat relevante në lidhje me veprimin.
[bookmark: _Toc78204161]3.3 Kohëzgjatja e projektit

Kohëzgjatja e planifikuar e projektit që financohet nga MINT nuk mund të tejkalojë 3 muaj (përveç nëse ndryshe parashihet me kushtet e kontratës). 
[bookmark: _Toc78204162]3.4 Kushtet e pagesës së grantit

Kushtet e pagesës do të përcaktohen me kontratë në mes MINT-it dhe përfituesit, ku 50% e vlerës së Grantit të kërkuar nga MINT transferohet pas nënshkrimit të kontratës  dhe pjesa e mbetur transferohet pas dorëzimit të raportit përfundimtar të zbatuar.


Kriteret e Vlerësimit
[bookmark: _Toc75512848]Për t'u para-selektuar, projekt propozimi duhet të arrijë së paku 50 pikë. Pas vlerësimit, aplikantët do të renditen sipas pikëve të tyre. Aplikimet me pikët më të larta do të zgjedhën përkohësisht deri në arritjen e buxhetit (në dispozicion Kriteret e Vlerësimit)



	
	Vlerësimi për Projekt-propozimin që  dëshmojnë që subvencionet e ndara do të ndikojnë në:
	 Pikët maksimale

	
	
	LOT 1 – Start-Up me Spin-off
	LOT 2- Start-Up biznese

	
4.1

	
Rëndësinë e idesë së projekt- propozimit! Sa është inovativ projekt-propozimi!

	
25

	25

	
4.2.
	Përshkrimi i zbatimit të aktiviteteve dhe kostove buxhetore për realizimin e projekt propozimit. 
	
25


	25

	4.3.
	Planifikimi i punësimit, maksimum 20 pikë
(vetëm për Lot-1 përfshihet edhe vetëpunësimi).
	Nga pesë (5) pikë për çdo një (1) që do të punësojnë
	Nga katër (4) pikë për çdo një (1) që do të punësojnë

	4.4
	Përqindja e të punësuarve të gjinisë femërore, të rinjve dhe të grupeve të marxhinalizuara, nga një (1) pikë për çdo 10% të të punësuarve.
	10
	10

	
4.5


	Rritja e cilësisë së produktit/shërbimit/procesit  të ri apo të përmirësuar, në krahasim me tregun apo konkurrencën.


	20
	20



[bookmark: _Toc78204163]4. ANKESAT
Pas publikimit të rezultateve aplikuesit mund të adresojnë ankesa në aplikacionin ekosova.rks-gov.net, brenda 8 ditë nga data e publikimit të rezultateve preliminare.
[bookmark: _Toc78204164]LISTA E SHTOJCAVE
Aplikuesit ftohen të plotësojnë formularin e aplikimit duke përdorur formularin e aplikimit online të dizajnuar nga autoriteti kontraktues në sistemin https:/ekosova.rks-gov.net.

Shtojca A Udhëzime për Aplikantë 
Shtojca A1 Formulari i Aplikimit 
Shtojca A2 Formulari i Aplikimit 
Shtojca B Buxheti
Shtojca C Projeksioni financiar 
Shtojca D Plani i Veprimit
Shtojca E Deklarata e Aplikantit
MINT nuk është përgjegjëse për koston që ndërlidhet me përgatitjen e aplikacionit. 

